**Asier ETA biok** é un filme documental vasco-ecuatoriano de 2013 que trata sobre a amizade entre o director do filme Aitor Merino co membro da organización terrorista ETA Asier Aranguren. O filme foi gañadora do premio Irizar ao Cinema Vasco no Festival Internacional de Cinema de Donostia de 2013.

O título do filme en éuscaro *Asier ETA biok* é un xogo de palabras, pois a palabra "eta" non soamente é o acrónimo desa organización senón que ademais equivale, nese idioma, á partícula copulativa "e" en galego.

Sinopse
-------

Asier e Aitor son dous mozos que se coñeceron na ikastola e medran xuntos no País Vasco dos anos 80. Ao cabo duns anos, Aitor foise a Madrid a cumprir o seu soño de ser actor mentres que Asier, tras a marcha do seu amigo, ingresa na banda terrorista ETA. O filme, que trata sobre certos xuízos de valor, tenta explicar como unha persoa pode ser amigo dun etarra sen compartir as afinidades da banda armada e como afrontar esta situación ante terceiras persoas.

Dirección e protagonistas
-------------------------

O codirector Aitor Merino traballou en numerosos filmes e con varios artistas como Montxo Armendáriz, Vicente Aranda ou Pilar Miró. O seu primeiro filme é a curtametraxe *El pan nuestro*, que foi nomeado nos Premios Goya en 2008. A súa irmá e codirectora Amaia Merino é guionista e editora de documentais en Ecuador, traballando en máis de dez longametraxes.

O protagonista, Asier Aranguren, é un exmembro de ETA que estivo en prisión durante oito anos e que, tras a súa saída do cárcere, pasou a incorporarse ao grupo da esquerda abertzale de interlocutores do colectivo de presos de ETA, xunto a Arantza Zulueta, entre outros, para atopar unha solución ao conflito vasco. Aitor, amigo da infancia de Asier, propúxolle crear un filme biográfico baseada na súa amizade a pesar das actividades terroristas deste.

Elenco
------

Ademais dos seus dous protagonistas principais, no filme tamén aparecen Juan Diego Botto, Pilar Castro e Guillermo Toledo, amigos do director que expoñen o seu punto de vista como persoas alleas ao conflito.

Notas
-----

1. ↑  "Asier ETA Biok (Asier y yo)". *El País*. Consultado o 22 de setembro de 2014.
2. 1 2  Patricia Villarruel (24 de setembro de 2013). "Filme ecuatoriano español en festival". *El Universo*. Consultado o 22 de setembro de 2014.
3. ↑  Ministerio de Educación, Cultura e Deporte. Goberno de España. "Asier ETA biok". *Catálogo de cine español*. Consultado o 30 de outubro de 2017.
4. 1 2  "Asier ETA biok". *Verkami*. Consultado o 22 de setembro de 2014.
5. ↑  "Días de cine: 'Asier ETA biok' (Asier y yo)". *Radiotelevisión Española RTVE*. 17 de xaneiro de 2014. Consultado o 22 de setembro de 2014.
6. ↑  José Belló Aliaga (17 de xaneiro de 2014). ""Asier y yo", de Aitor y Amaia Merino, ganadora del Premio Irizar al Cine Vasco en la 61ª edición del Festival de San Sebastián". *La Comarca de Puertollano*. Arquivado dende o orixinal o 06 de novembro de 2014. Consultado o 22 de setembro de 2014.
7. ↑  "Asier ETA biok (Asier y yo)". *Film Affinity*. 11 de xuño de 2014. Consultado o 22 de setembro de 2014.
8. ↑  "Aitor Merino". *Verkami*. Consultado o 22 de setembro de 2014.
9. ↑  "Detenido el protagonista del documental 'Asier ETA Biok'". *El Mundo*. 9 de xaneiro de 2014. Consultado o 22 de setembro de 2014.
10. ↑  "Asier ETA biok (2013). Full Cast & Crew". *IMDb*. Consultado o 22 de setembro de 2014.

* Portal:Cine
* Portal:País Vasco

|  |  |
| --- | --- |
| Control de autoridades | 
* Wd: Q16488979
* Allmovie: v603675
* FilmAffinity: 254642
* IMDb: tt3183716
* LUMIERE: 47092
* Rotten Tomatoes: asier\_eta\_biok
* TMDb: 234155

 |